Πληροφορική Β Λυκείου

Γεια σας παιδιά, στη σημερινή δραστηριότητα θα πρέπει να θυμηθούμε μερικές πολύ χρήσιμες εντολές.

Δημιουργήστε ένα φάκελο στην επιφάνεια εργασίας σας με τίτλο Πληροφορική. Μέσα στο φάκελο αυτό δημιουργήστε ακόμα δυο φακέλους. Στον πρώτο δώστε το όνομα **Εργασίες** και στον δεύτερο το όνομα **Εικόνες**

Αρχικά ανοίξτε το φάκελο Εργασίες που μόλις δημιουργήσατε.

Α) δημιουργήστε τέσσερα νέα έγγραφα και ονομάστε τα **Δραστηριότητα 1, Δραστηριότητα 2, Δραστηριότητα 3 και Δραστηριότητα 4**.

Β) Αντιγράψτε το έγγραφο με τίτλο **Δραστηριότητα 3** που δημιουργήσατε και επικολλήστε το με όνομα **Η νέα μου δραστηριότητα.**

Γ) αλλάξτε το όνομα του πρώτου αρχείου με όνομα Δραστηριότητα 1**,** σε **Η δεύτερη μου δραστηριότητα**

Δ) Ανοίξτε τη αρχείο με τίτλο **Η δεύτερη μου δραστηριότητα** και γράψτε μια παράγραφο για το πως τα περνάτε στον ελεύθερό σας χρόνο.

Οδηγίες

Α) για να δημιουργήσουμε ένα έγγραφο πατάμε με ποντίκι μας δεξί κλικ και επιλέγουμε δημιουργία και στη συνέχεια το έγγραφο που θέλουμε να δημιουργήσουμε

Β) για να αντιγράψουμε ένα έγγραφο πατάμε δεξί κλικ πάνω στο έγγραφο και επιλέγουμε αντιγραφή. Για να το επικολλήσουμε πατάμε δεξί κλικ και επιλέγουμε επικόλληση

Γ) Για να αλλάξουμε το όνομα σε ένα αρχείο, τοποθετούμε το ποντίκι μας πάνω στο αρχείο μας και πατάμε δεξί κλικ. Στο μενού που ανοίγει επιλέγουμε μετονομασία.

Καλή συνέχεια και να θυμάστε, μένουμε μέσα και πλένουμε καλά τα χέρια μας!